ལན།སྤྱི་ཚོགས་རྙིང་པའི་སྐབས་སུ་ཕ་མ་ཁ་འཛོམས་དང་།ཡུལ་མི་ཁྱིམ་མཚེས་རྣམས་ཞི་བདེ།བག་ཕེབས།བདེ་འཇགས།སྐྱིད་པོ་ཡོད་རེད།དེ་ང་རང་གི་སྤྱི་ཚོགས་རྙིང་པའི་སྐབས་ཀྱི་མཐོང་ཚུལ་རེད།དེའི་རྗེས་སུ་དུས་འགྱུར་བྱུང་ནས་བཟུང་།ང་རང་ཆུང་ཆུང་སྐབས་སུ་ནས་སྐྲག་སྐྲག་འདར་འདར་རེད་བསྡད་པ་རེད།དེ་ནས་རིམ་པས་རིམ་པ་བཞིན་དུ་སྔོན་མ་ནས་གོ་བསྡད་པ་དེ་རིགརིག་བསྡད་པ་དེ་མྱོང་།མྱོང་དུས་མི་དེ་ཚོ་འཆི་སྟངས།འཁྱགས་སྟངས།འགྲོ་སྟངས།འདུག་སྟངས།ངའི་གཉེན་ཉེ་དུ་དང་ཤག་ཕུ་ནུ།སྡོད་རོགས།ཁྱིམ་མཚེས་སོགས་མི་རེ་རེ་བཞིན་དུ་ཧ་ལམ་ཤི་སྟངས་དེ་ཚོ་རིག་སོང་།ཁ་ཤས་ཁ་ཤས་ཁ་འཐོར་སོང་ནས་རིག་རྒྱུ་མེད་དུས་རྗེས་སུ་དེ་ཤི་སོང་རེད་བསམ་པ་མ་གཏོགས།གཞན་ཚང་མའི་གནས་སྟངས་མིག་གིས་རིགརྣས་གོ།ང་རང་ཚོས་མིག་མཐོང་ལག་ཟིན་ཟེར་བ་ནང་བཞིན་དེ་བྱུང་སོང་།དེ་ནས་ད་མུ་མཐུད་ནས་རིམ་པར་བྱུང་བའི་གནས་སྟངས་དེ་ཚོ་རྒྱུ་མཚན་གྱི་སྟེང་ནས་རེ་རེ་བཞིན་དེབ་ཐོག་ལ་འབྲི་རྒྱུ་ཕར་ཞོགཧ་ལམ་ཁ་ནས་བཤད་དགོས་ན་བཤད་འདུག་ཚོད་ཡོད་མ་རེད་བསམ་བསམ་རེད།ཡིན་ནའང་།ཡིག་ཐོག་བཀོད་ཡོང་དུས་དེ་འདྲ་གཅིག་མི་འདུག་བསམ་བསམ་སྣང་སྲིད་ཀྱི་རེད་དེ།དེ་ལ་རྒྱུ་རྐྱེན་འགའ་མ་ཚང་ན་སྡེབ་གཅིག་ཏུ་བླུག་བཞག་པ་ནང་བཞིན་ཡོང་གི་མི་འདུགདེ་ཡིན་དུས་དེབ་འདི་འབྲི་དགོས་པའི་རྒྱུ་མཚན་ནི།ད་ངའི་ཕ་ཡུལ་ནས་བཙན་བྱོལ་ལ་འབྱོར་བའི་ནང་ནས་ང་ལས་རྒན་པ་དང་གཞོན་པ་མང་པོ་ཡོད་སྲིད་ཀྱང་།ང་ཚོའི་ས་ཆ་ནས་ང་ལས་ཆེ་ཙམ་སུ་ཡང་མི་གདའ།དེ་འདྲ་ཡིན་དུས་ད་ངའི་མྱོང་ཚོར་དེ་ཟེར་ན།མི་མང་ཟེར་ན་རེད།གང་ལྟར་བོད་དེ་ཉག་ཕྲ་བའི་གནས་སྟངས་ལ་ཐུགདེ་འདྲ་རེད་ཡོང་དུས།ང་རང་ལ་བྱུང་ཚོར་དང་མཐོང་ཚོར།མྱོང་ཚོར་གང་བྱུང་བ་དེའི་ཐོག་ལ་སྔོན་མ་ནས་བསམ་བློ་བཏང་སྡོད་ཀྱི་ཡོད།དེ་ནང་བཞིན་དེའི་ཐོག་ལ་ལས་ཀ་ཞིག་ཨེ་ཐུབ་བལྟས་བསྡད་པ་ཡིན།འདིར་འབྱོར་ཚར་དུས་གཅིག་ལས་དགོས་བསམ་བསམ་ངང་ནས་དུས་ཚོད་མང་པོ་ཞིག་རྫོགས་ནས་ཡུན་རིང་པོ་འགོར་སོང་།དུས་ཚོད་རིང་པོ་དེ་འདྲ་ཞིག་འགོར་ན་ཡང་དེའི་སྐོར་གྱི་གནས་སྟངས་ཚང་མ་བུ་མོ་ལ་ཡང་ནས་ཡང་དུ་བཤད་བསྡད་དུས་ད་ལྟ་ཧ་ལམ་བུ་མོས་ང་ལས་གསལ་བ་ལྟ་བུ་ཤེས་ཀྱི་འདུགདེ་མོ་རང་གིས་དངོས་སུ་མྱོང་ནས་ཤེས་པ་དེ་འདྲ་མ་རེད་དེ་ང་རང་གིས་སྔོན་མ་དྲན་སྒང་ཚོར་སྒང་ནས་བཤད་བཞག་པའི་རྒྱུ་མཚན་གྱིས་རེད།དེ་རྗེས་ཡིག་ཐོག་ལ་འབྲི་དགོས་ལབ་ནའང་གནས་སྟངས་ཀྱི་དབང་གིས་ཏག་ཏག་ཅིག་མ་བྱུང་དུས་མཐའ་མར་བུ་མོའི་བཀའ་དྲིན་ལས་ཡིག་ཐོག་ལ་འབྲི་ཐུབ་སོང་།སྒ་བསོད་ནམས་རྒྱལ་བས་འབྲི་རོགས་བྱས་སོང་།དེ་དཔེ་མི་སྲིད་པའི་བཀའ་དྲིན་ཆེན་པོ་རེད་སོང་།ང་རང་གི་མཐོང་ཐོས་མྱོང་གསུམ་དེབ་ཐོག་བཀོད་པའི་རྒྱུ་མཚན་གཙོ་བོ་དེ།མ་འོངས་པར་མི་ལ་ཕན་ཨེ་ཐོགས་བསམ་པ་དང་།ང་རང་གི་ན་འདྲ་ལོ་ཚོད་དེ་ཚོ་རྫོགས་ནས་ང་རང་ཕྱི་མ་འདྲ་པོ་ཆགས་ཀྱི་འདུགབོད་ན་ཡོད་མཁན་ནང་ལ་ང་ལས་ཆེ་ཙམ་ཁ་ཤས་ཡོད་རེད་དེ།དེ་ཚོས་འབྲི་དགོས་ན་གོ་སྐབས་དང་མཐུན་རྐྱེན་ཚང་ཡོད་མ་རེད།ང་རང་འདིར་སླེབས་བསྡད་དུས་བོད་མི་མང་པོ་འདི་འདྲ་བསད་སོང་རེད།མི་གྲངས་འདི་འདྲ་བསད་ཡོད་རེད།བསད་དགོས་པའི་རྒྱུ་མཚན་འདི་འདྲ་རེད།འདི་འདྲ་བསད་རེད་ཟེར་ནས་ཚང་མ་བཤད་ཐུབ་ཡ་ཡོད་མ་རེད་དེ།ང་རང་གི་གྲོང་ཚོ་དང་།གཡས་གཡོན་ནས་སྔོན་མ་ཡོད་པའི་མི་གྲངས་༧༠ཡས་མས་ནས་ཕྱིས་སུ་མི་༣༠ཙམ་མ་གཏོགས་ལྷག་མེད་པ་རེད།དེ་ཚོར་ཡག་པོ་བལྟས་ཡོང་དུས་མི་༣༠ཚང་མ་ཡང་སྔོན་མའི་མི་༧༠ནང་ནས་རེད་མི་འདུགདེའི་ནང་ཁ་འཐོར་ནས་ཡོང་བ་ཡང་འདུགསྔོན་མའི་མི་༧༠དེ་ང་རང་གི་མིག་མདུན་ནས་བསད་པ་དང་ཤི་བ་རྐྱང་རྐྱང་མ་རེད་དེ།གཞན་གྱིས་དེ་ལ་བསད་སོང་།དེ་ལ་ཤི་སོང་ཟེར་བ་དང་།ཁ་ཤས་འཐབ་རྩོད་བྱས་ནས་བཙོན་ཁང་ནང་ཁྲིད་སོང་བ་རྗེས་ནས་ཧ་གོ་བ་རེད།ང་རང་ལ་ཆགས་བཞག་ན་འདི་འདྲ་སེམས་ནང་ལ་ངེས་དགོས་པའི་རྒྱུ་མཚན་དེ།ང་རང་གི་ཕ་ཡིན་ན་འདྲ།ཨ་ཁུ་དང་།ཞང་པོ།གཉེན་ཉེ་ཚང་མ་ཡོངས་རྫོགས་དེ་མེད་པར་གྱུར་སོང་།ཆེ་ཆུང་ལ་མ་ལྟོས་པར་དུད་ཁྱིམ་ཚང་མ་གཏོར་སོང་།ད་ང་རང་གི་མཐོང་ཐོས་མྱོང་གསུམ་ཚང་མ་བཤད་དགོས་ན་མིག་ལ་ཤར།སེམས་ནས་དྲན་ཡོང་དུས་མིག་ཆུ་རང་དབང་མེད་པར་ཤོར་ནས་བཤད་ཐུབ་ཀྱི་མི་འདུག་དེ།ཐུབ་ཚོད་ཐུབ་ཚོད་རོབ་ཙམ་རོབ་ཙམ་བཤད་པ་ཡིན།གསོད་ལུགས་གསོད་སྟངས་དེ་ཚོ་ཧ་གོ་རིག་བསྡད་དུས་ད་ལྟ་ཡིན་ན་ཡང་ཚོགས་འདུར་ཤོག་ལབ་དུས་སྙིང་ཚ་ཤར་ཤར་བྱེད་ཀྱི་འདུགསྤུན་མཆེད་དེ་ཚོ་འཆི་ལུགས་འཁྱགས་ལུགས་དེ་ཚོ་དྲན་ཡོང་དུས་ང་རང་ཡ་ང་ནས་བཤད་ཐུབ་ཀྱི་མི་འདུགཡིག་ངོགས་ལ་འབྲི་དུས་འབྲི་ཡ་ཡང་འཚེར་གྱི་འདུགང་རང་གིས་མྱངས་ཚད་བཤད་དགོས་ན་བཤད་མི་ཐུབ་པ་མྱངས་དགོས་ཁེལ་སོང་།མིག་ཆུ་དང་བཅས་མྱོང་བ་ཚང་མ་གཅིག་བཤད་ན་མི་ཚོས་དེ་འདྲ་མྱངས་ཡོད་ན་མོ་ཤི་མི་འགྲོ་ནས་གསོན་པོར་གང་འདྲ་འདུག་ཐུབ་བསམ་པ་དྲན་ངེས་རེད་དེ།འཆི་ལ་མ་ཐུག་ན་ཤི་རྒྱུ་མི་འདུགང་རང་གི་ཞང་པོ་དང་ཨ་ཁུ།དེ་ག་ནང་བཞིན་ང་ཚོའི་ཡུལ་མིར་འཐབ་རྩོད་རྒྱག་ས་དང་།གཅར་རྡུང་བྱེད་ས་དེ་ཚོ་དངོས་སུ་མཐོང་སོང་།མཐའ་མར་དབུགས་ཆད་ས་མ་གཏོགས་ཚང་མ་མཐོང་སོང་།དེ་རྗེས་རིམ་པས་གྱེན་ལངས་ཀྱི་ཐོག་ནས་ངོ་རྒོལ་བྱས་ནས་འབྲོ་ས་མེད་ན་ཡང་བྲོས་ཐབས་བྱས་ནས་མི་མང་པོ་མེད་པ་ཆགས་སོང་།ང་རང་ཡིན་ན་གནས་སྟངས་དེ་འདྲ་ཞིག་གི་དབང་གིས་ཆབ་སྲིད་ཀྱི་ལས་དོན་ཆེ་ཕྲ་ཆུང་གསུམ་ཚང་མའི་ནང་ཚུད་ནས་དཀའ་ངལ་རབ་དང་རིམ་པ་འཕྲད་དེ་ཤི་མ་ཐུབ་པ་རེད་མ་གཏོགས་མྱོང་དགོས་རྒྱུ་ཚང་མ་མྱངས་སོང་།ད་ལྟའི་གཟུགས་པོའི་གནས་སྟངས་སྐྱོ་པོ་འདི་འདྲ་ཆགས་པ་དེ་ཡང་སྐབས་དེ་དུས་ཀྱི་མནར་གཅོད་དང་སྡུག་སྦྱོང་ལ་བརྟེན་ནས་ཆགས་སོང་།པ་ལགས་རི་ལ་བྲོས་ས་ནས་བསད་སོང་།ཨ་མས་གཅར་རྡུང་རྐྱང་རྐྱང་མྱངས་ནས་ལུས་པོའི་རྩ་འཁུམས་ཏེ་ཞ།སྨྱོན་པ་ཆགས།མཐར་གྲོངས་སོང་།ད་དེ་འདྲ་རེད།དེབ་འབྲི་དགོས་པའི་རྒྱུ་མཚན་དེ་བོད་མི་རིགས་ཀྱི་ཕྱི་ཤུལ་ལ་གཅིག་ཕན་ཨེ་ཡོང་བསམ་པ་མ་གཏོགས།འདི་འབྲི་ནས་ང་རང་ལ་ཟ་རྒྱུ་གསོག་རྒྱུ་རག་ཡོང་བསམ་པ་ཅི་ཡང་མེད།